钦定古今图书集成/历象汇编/乾象典/第046卷 > 五诸侯
## 钦定古今图书集成/历象汇编/乾象典/第046卷 > 五诸侯

按《星经》阙。

按《史记天官书》：“太微三光之廷，门内六星，诸侯。”

〈注〉《正义》曰：“内五诸侯五星，列在帝庭。”又云：“诸侯五星，在东井北河，主判举，戒不虞。又曰：理阴阳，察得失。一曰帝师，二曰帝友，三曰三公，四曰博士，五曰太史。此五者，为天子定疑议也。”

按：《汉书天文志》同。

按《晋书天文志》：“九卿西五星曰内五，诸侯内侍天子，
不之国也。”

按：《隋书天文志》同。

按：《宋史天文志》内五，“诸侯五星，在九卿西，内侍天子，
不之国也。”《乾象新书》：“在郎位南。”

按《观象玩占》：“五诸侯五星，在太微宫中，九卿之西，天
子畿内之诸侯也，主刺奸。”

按《历学会通》五：“诸侯在卿西，内侍天子，百辟之象。”